钦定古今图书集成/明伦汇编/氏族典/第409卷 > 许泰
## 钦定古今图书集成/明伦汇编/氏族典/第409卷 > 许泰

按《明外史江彬传》：“许泰，江都人，都督宁子。袭职为羽
林前卫指挥使，中武会试第一，擢署都指挥同知。寻
充副总兵，协守宣府。正德六年，与郤永、江彬俱调剿
流贼。贼平，进署都督同知，留京师，与彬日侍左右，赐
国姓，历迁左都督。冒应州功，封安边伯。宸濠反，帝以
泰为威武副将军，率禁军先往。宸濠已为王守仁所”
擒。泰欲攘其功，疾驰至南昌，穷搜逆党士民被诬陷
者不可胜计，诛求刑戮，甚于“宸濠之乱。”嫉守仁功，排
挤之。百方执伍。文定，窘辱备至。居久之，始旋师。世宗
即位，廷臣交劾，文定亦备以虐民妒功状上闻，下狱
论死。夤缘贵近，减死徙边。